Viljevo

Viljevo je naselje i sjedište istoimene općina u Hrvatskoj. Nalazi se u Osječko-baranjskoj županiji.

Zemljopis 
Općina Viljevo jedna je od općina u okviru Osječko-baranjske županije, teritorijalno ustrojena raspadom bivše općine Donji Miholjac, svega cca 50 km udaljena od Osijeka.

Stanovništvo 
 Broj stanovnika prema popisu 2001. godine: 2.361, od toga 17% manjinsko srpsko stanovništvo.
 Broj kućanstava: 860

Uprava

Povijest 
Podrijetlo imena Viljevo nije do sada sigurno protumačeno, ali se čini da potječe od riječi vila (latinski villa ) što znači stan, stanište, boravište, a u širem smislu selo. Pod imenom Viljevo, pisano u obliku Wyllow, naselje se spominje 1229. godine u dokumentu kojim Andrija, kralj ugarski i hrvatski, potvrđuje knezu Marcelu Pakračkom od plemena Teten obiteljski posjed Osuvak s ponovno opisanim međama, a u kojem se među ostalim kaže da međa počinje na obali Drave te da nadalje na jednom svom djelu " prelazi preko velikog puta kojim se ide iz Osuvka u Viljevo, a onda ide do šume Šaš". (Dio današnjeg viljevačkog hatara zove se "Šaš", a nalazi se na istočnoj strani hatara, prema miholjačkom hataru.)

U nekoliko dokumenata vidimo da se ime posjeda, distrikta i župe piše u ovim oblicima: 1317. Wilio kao posjed, 1347. Vyllyo kao distrikt. Na zemljopisnoj karti Baranje do početka 16. stoljeća ime sela upisano je u obliku Villyo. Tada je pripadalo ovostranom dijelu Baranjske županije. Kao selo pod imenom Viljeva, zabilježeno je 1579. godine, a kao župa (u dokumentima pisanim talijanskom jezikom) 1618. u oblicima: Viglievo, 1623. Viglievo, 1647. Viglievo, 1649. Viglevo, a u drugim dokumentima kao selo 1698. godine u oblicima Villyevo, i Villiövo te 1702. godine u obliku Vilovo. Jedno vrijeme selo je imalo naziv Donje Viljevo kako bi se razlikovalo od sela pod nazivom Gornje Viljevo, istočno od Slatine."

Gospodarstvo

Slavni ljudi

Spomenici i znamenitosti 
 Župna crkva Sv. Andrije apostola, prema podatcima iz Šematizma Pečujske biskupije iz 1883. sagrađena je 1280. godine

Obrazovanje 
Viljevo dobiva prvu školu 1834. godine, kojoj je patron bila gđa. Štefanija Mailath–Szekhely, odnosno grof Ladislav Mailath.

Godine 1993. na inicijativu lokalne uprave Općine Viljevo zbog ruševnog stanja u kojem se nalazila stara škola izrađena je projektna dokumentacija za novu školsku zgradu i nastavno-športsku dvoranu. Nakon što je 1994. godine položen kamen temeljac, započeti su radovi na školi i postavljeni temelji nastavno–športske dvorane. Nova škola, Osnovna škola Ante Starčevića Viljevo otvorena je 1995. godine, dok se nastavno-športska dvorana planira završiti do kraja iduće godine. 

Osnovnu školu Ante Starčevića Viljevo pohađaju osim učenika s područja Općine Viljevo i učenici iz susjedne Općine Podravska Moslavina.

Kultura 
 KUD Đeram Viljevo

Sport 
Na području općine Viljevo djeluju tri nogometna kluba i to:
 NK Viljevo (Viljevo), osnovan 1949. godine
 NK Kapelna ( Kapelna), natječe se u ligi Općinskog nogometnog središta D. Miholjac, po prvi puta sezone jesen 2003. godine, nakon desetak godina neigranja nogometa. Predsjednik kluba je Stevo Posavac.
 NK Ivanovo (Ivanovo), natječe se u ligi Općinskog nogometnog središta D. Miholjac. Predsjednik kluba je Marijan Mrla.
 Športsko ribolovno društvo "Zlatni Karas"

Vanjske veze 
 Službena stanica Općine Viljevo

 

Općine u Osječko-baranjskoj županiji
Naselja u Osječko-baranjskoj županiji